ብዙ ሐሰተኛ መረጃዎች ጎጂ በሆነ መንገድ እየተሰራጩ ይገኛል፡፡
ይህ የተዛባና ጎጂ መረጃ በፍጥነት የመዛመት ሁኔታ infodemic በመባል ይጠራል፡፡ "Infodemic" እንደ "አንድ በሽታ" ስለ አንድ ጉዳይ የተሳሳተ መረጃ በፍጥነት እና በስፋት መስፋፋትን የሚያመለክት የinformation "መረጃ" እና የpandemic "ወረርሽኝ" ጥምር ቃል ነው።
አንዳንዴ የመረጃ ፍሰቱን ፍጥነት ለመግለፅና እንደ ቫይረስ በከፍተኛ ፍጥነት የሚዛመት ስሁት መረጃ መሆኑን ለማሳየት viral ብለው ይጠሩታል፡፡
እንደ WHO ዘገባ ከሆነ ከ COVID-19 ጋር ተያያዥነት ያለው infodemic ልክ እንደ ቫይረሱ አደገኛ ነው፡፡ የማኅበራዊ ሚዲያ ኩባንያዎች አመራሮች የተሳሳተ መረጃ infodemic መረጃን ለመቋቋም አልቻሉም፡፡ ይህን ችግር ለመቋቋም መንግስታትም አቅቷቸዋል፡፡
ከመጠን በላይ የሆነ በተለምዶ የማይታመንና ችግር ፈጣሪ አሳሳች መረጃ በፍጥነት ስለሚሰራጭ መፍትሄውን ለማሳካት አስቸጋሪ ያደርገዋል።
የሚሰማውን፣ የሚታየውን ሁሉ እውነት ብሎ መቀበልና መልሶ መንገር አስቸጋሪ የሆነበት ደረጃና ጊዜ ላይ ደርሰናል፡፡ አንድን መረጃ ከማመናችን በፊት እውነትነቱን ለማረጋገጥ ከታወቀና ህጋዊ የመረጃ ተቋም የወጣ መሆኑን፣ ከብዙ እውነተኛ ተቋማት በኩል የተዘገበ መሆኑን፣ በሌሎች የእውነተኛ መረጃ አረጋጋጭ ተቋማት (Fact Checker institutions) ይፋዊ ማረጋገጫ የተሰጠው መሆኑን፣ ከቻልን በቦታው የሚገኙ ሰዎችን ወይም ሚዲያዎችን መጠየቅ ተገቢ ነው፡፡ ካልሆነ ግን ቢያንስ የተጣራ መረጃ ይፋዊ መግለጫ እስኪሰጥበት ዝም ማለት ይሻላል፡፡